ms ms en ms id id id id id id ms ms ms en en ms id id id id en en id id id id id id en en id id id id en en en en ms es en id en en id id id en cs cs en cs cs en en fr en ms da ms id en cs en en
Gambar ini diambil 2 tahun lalu di rumah saya. Gambar opah saya bersama dengan anak saya Husna (berumur 4 tahun ketika itu). Bila melihat gambar ini, rasa pilu memagut hati saya. Sekarang opah saya tidak lagi seperti di dalam gambar di atas. Pada saat saya mencoret kata-kata pada papan posting blog ini , opah saya sedang meraung-raung seorang diri di dalam bilik.
Pada usia 93 tahun, opah saya kini sudah menghidap alzheimer @ nyanyuk. Dia tidak kenal siapa cucu-cucunya lagi, dia juga tidak mengenali ramai saudara-mara kami, malahan dia memanggil ayah saya dengan nama yg tidak pernah dia gunakan sebelum ini.
Opah saya kini terlantar di atas katil dan sudah hilang upaya untuk menguruskan dirinya. Ayah saya sbg anak lelakilah yang menjalankan tanggungjawabnya menjaga opah saya. Saya tidak dapat mendekati opah saya kerana dia tidak mengizinkan saya menyentuh tubuhnya memandangkan saya sudah menjadi orang asing kepadanya.
Ketika muda, sebagai seorang wanita, opah saya ini agak hebat juga orangnya. Dia amat aktif dalam politik dan menjadi ahli Pertubuhan Kebangsaan Melayu Bersatu (UMNO) sejak tahun 1946. Opah saya pernah menjadi Ketua Kaum Ibu @ Ketua Wanita UMNO Batu Gajah, Perak pada sekitar tahun 70an.
Opah saya adalah sebahagian daripada pejuang kemerdekaan yang mendokong semangat cintakan tanah air dan agama. Perjuangannya adalah perjuangan tulus ikhlas untuk negara. Unconditional love towards the country.
Lebih kurang 9 tahun lalu (ketika opah masih sihat) saya pernah membawa opah saya menyusuri jalan Tun Razak, melalui hadapan PWTC. Saya ingat lagi ketika itu, dia sangat teruja dan gembira melihat bangunan UMNO yang tersergam. Saya dapat melihat kebanggan pada wajahnya, seolah-olah melihat seorang anak sedang menerima ijazah ketika konvokesyen. Iya, itulah analogi yang dapat saya fikirkan ketika itu.
Ramai mengatakan opah saya pasti senang kerana pernah menjadi ketua wanita UMNO, namun hakikatnya tidak langsung. Buktinya opah saya kini tiada apa2 harta pun, melainkan ahli keluarga sahaja.
Ketika dia mengundurkan diri (meletakkan jawatan) daripada dunia politik, dia tidak pernah membawa apa-apa kepentingan bersamanya. Namun dia tetap mengikuti perkembangan UMNO daripada jauh.
Itulah opah saya, Zabariah binti Daim.
Posted by teen_yali at 10:25:00 PM No comments:
Thursday, November 25, 2010
Kenapa ya entry saya kali ni pasal hantaran pulak? Biasalah kan musim-musim cuti sekolah ni ramai yang naik pelamin.
Tapi yang sebenar-sebenarnya tangan ni menggatal nak letak kerana salah seorang rakan baik saya Cik Nur Fadhlina Zabidey akan melangsungkan ijab & kabulnya bersama Mohd Fazli Abd Jalal tak lama lagi.
Mood "nasi minyak" sudah mari. Macam terbau-bau aje sekarang ni kat ofis.
Gambar-gambar hantaran ni saya ambil dari sebuah kedai hantaran di Ipoh dalam bulan oktober tahun lepas...sebenarnya ketika itu saya sedang survey untuk hantaran adik saya. Memang kedai ni banyak menjual hantaran dan semuanya cantik-cantik...rasa makanan yang dibuat hantaran ni pun boleh tahan jugaklah...
Posted by teen_yali at 9:39:00 PM 1 comment:
Wednesday, November 24, 2010
Aku, Kak Su, Oly dan Jaja&Din
Sebenarnya sudah lebih setahun saya tidak memasukkan apa-apa 'entry' dalam blog ini. Entah kenapa tiba-tiba malam ini seperti sudah sampai "seru" pula untuk meluahkan apa ada dalam minda. Sekali masuk tiba-tiba banyak pulak rasanya mahu dicatatkan....
Entry kedua ini masih lagi mengenai novel...Kali ini novel Jaja & Din pula, karya Noor Suraya. Saya mempunyai kenangan manis dengan novel ini. Saya membelinya ketika Pesta Buku Antarabangsa tahun ini. Saya berjumpa dengan penulisnya, yang sangat baik dan "down to earth". Novel saya ada tandatangan beliau.
Selepas itu saya melawat booth karikatur. Saya ke booth itu pada asalnya untuk duduk merehatkan kaki di samping melihat kartunis-kartunis yang ketika itu melukis karikatur pelanggan yang singgah di booth mereka. Kerana tertarik, saya meminta salah seorang daripada mereka melukis karikatur anak saya (berdasarkan daripada gambar yg sedia ada dalam hp). Ketika itu penulis Jaja & Din, Kak Su yang mahu pulang, singgah sebentar ke booth tersebut dan mengenalkan saya kepada kartunis Oly yang melukis ilustrasi kulit novel Jaja & Din. Saya pun apa lagi, keluarkan novel dan meminta Oly meninggalkan tandatangannya pada novel itu. Jadi saya ada tandatangan penulis dan pelukis bagi novel Jaja & Din...Kerana inilah saya amat berat sekali untuk meminjamkan novel Jaja & Din kepada orang lain. Jangan marah.....ahaks!
Seperti juga Nyanyi Sunyi karya Maskiah Masrom, novel Jaja & Din mengangkat tema percintaan berlandaskan pada agama. Cara Kak Su melakarkan kedua-dua watak utama itu sangat memberi kesan kepada hati saya. Bak kata orang putih,dengan izin "so sweet".....Bagi saya mana-mana makhluk bernama "perempuan bujang" yang membaca novel ini akan terus jatuh cinta kepada Din. Saya pula berangan mahukan menantu macam Din suatu hari nanti. Gila kan?! Memang gila dan kebudak-budakan, tetapi ini menunjukkan betapa berjayanya cerita novel ini memberi kesan mendalam kepada pembaca sehingga pembaca seperti saya boleh, dengan izin sekali lagi "think the unthinkable" dengan erti kata lain fikir benda melalut la.
Kalau tak percaya, carilah novel ini dan bacalah...beberapa orang yang saya syorkan membaca novel ini, mengiakan kata-kata saya...
Posted by teen_yali at 9:13:00 PM No comments:
Nyanyi Sunyi, tajuknya sama dengan kompilasi sajak ketuhanan Amir Hamzah, namun tidak serupa. Penulis sebenarnya mengambil tajuk ini sebagai satu "tribute" kepada penyajak tersohor dari Sumatera itu.
Novel ini sebenarnya telah saya habis membacanya pada pertengahan tahun ini. Menjadi novel terbaik dalam senarai peribadi saya. Sungguh, saya jatuh cinta dengan novel ini. Daripada pengisian sehinggalah kepada bahasa yang digunakan. Cukup "melenakan" saya dalam terjaga. Ceritanya memang berlapis-lapis dan terlalu banyak kejadian, tetapi tidak melalut seperti beberapa novel lain yang pernah saya baca.
Temanya amat mudah. Soal kecintaan. Cinta yang berlandaskan agama. Menyayangi seseorang itu memang sudah menjadi fitrah semua manusia. Bagaimana kita mengemudi rasa kasih itulah yang membezakan antara cinta yang diredhai Allah dengan cinta berlandaskan nafsu semata-mata.
Kepada mereka yang suka akan bahasa yang indah, saya syorkan novel ini untuk dibaca.
Posted by teen_yali at 8:11:00 PM No comments:
Newer Posts Older Posts Home
Subscribe to: Posts (Atom)
Blog yang ku lawati
sawah padi yang berada betul2 di belakang rumah adik saya di Kangar. Khabarnya sawah ini telah musnah semasa banjir besar baru-baru ini
tasik danau toba...memang besar sangat tasik ni
Aku, Kak Su, Oly dan Jaja&Din
Watermark theme. Powered by Blogger.